*Sõbrad ärkavad hommikul peale väikest pidu    Mart: Hommikust Eduard, kus Joosep on?    Eduard: "Kus on Joosep, Joosep", üks laul algas niimoodi, tead?    Mart: Ei tea, kus ta on?    Eduard: Mm, viimati nägin ma teda basseini põhjas magamas. Jäi minust sinna maha, ju on seal.    Mart: Misasja? Magas basseini põhjas?  Bassein on ju vett täis.    Eduard: Ei ole vett täis, umbes kolmveerand on.    Mart: Ta sureb ära ju niimoodi, ei ta on juba surnud    Eduard: Mismoodi?    Mart: Ta ei saa hingata ju vee all.    Eduard: Ta ei hingagi seal, ta magab.    Mart: Siis on surnud juba!    Eduard: Ei ole, ei ole. Ta ei peagi hingama enam. Ta ütles, et tema enam hingama ei pea, heitis eile sinna magama ja ütles, et ma hommikul ta üles ärataks. Ah, kurat!    Mart: Mis?    Eduard: Ma unustasin, et pean ta üles ajama..    Mehed jõuavad basseini juurde..    Eduard: Näe, tukastab seal. Joosep! Joosep! Ärka üles.    Mart: Miks ta vee peal hulbib, mitte vee all?    Eduard: Mina ei tea, küsime. Joosep, miks sa hulbid?    Mart: Kurat, ta on surnud ju, kus su telefon on, kutsume kiirabi.    Eduard: Ei ole surnud, ta magab, kuskile ei helista.    Mart: Mis jura sa ajad, kutsume kiirabi,  Joosep on surnud..    Eduard: Surnud, surnud. Kui sa seda nii kindlalt väidad siis miks me kiirabi peame kutsuma. Õngitse ta välja ja..ja.. kutsume tuttavad ka. Ütleme näiteks, et grillõhtu. Kõik tulevad kohale. Küpsetame veidi liha ja hiljem ütleme, et kui te juba siin olete, matame Joosepi ka maha.    Mart: Sa oled hull!    Eduard: Hull on see kes hullu teeb. Vanasõna, tead?    Mart: Ei tea, õngitseme ta välja nüüd    Eduard: Õngitseme, aga..    Mart:  Mis?    Eduard: Sa ütled, et ta on surnud?    Mart: Jah, muidugi on surnud.    Eduard: No mina väidan, et ta on elus. Veame sota peale kihla?    Mart: Misasja, ei vea midagi kihla..    Eduard: No järelikult nõustud siis, et ta on elus..    Mart: Tõmbame välja ja vaatame    Eduard: Nii et natukene ikkagi usud, et ta magab..    Mart: Mida sa ajad? Ma pole elus kunagi enne ühtegi laipa näinud, see on täiesti kohutav ja sa räägid  mingit idiootset jura..    Eduard: No kui sa nii kindlalt oma laibajuttu ajad miks sa siis kihla ei või vedada?    Mart: Ole vait, tõmbame ta välja..    *Eduard toob reha    Eduard: Sa õngitse ta nüüd välja..    Mart: Eeh, ei taha eriti..    Eduard: Okei, siis veame kihla, et ta on..    Mart: Selge, selge, mina õngitsen..aga politsei? Kui laiba leiame siis peab ju politseile teatama..    Eduard: Haha, mis nali see on, kuskil on  niimoodi kirjas?    Mart: Seadustes?    Eduard: Et kui basseinis on laip, või noh, sinu arvates laip, peab politseile teatama, ütle mulle selle seaduse täpne paragrahv ja ma helistan kohe politseisse..    *Mart õngitseb    Joosep: Kpff, pffff    *Mõlemad karjatavad    Eduard: Kurat, ongi elus, miks me kihla ei vedand..    Joosep: Pff, kphff    Mart: Miks ta häälitseb niimoodi?    Eduard: Sest tal on nägu vees, aga elus  mis elus. Laibad ei häälitse. Ja ei uju ka..    *Joosep ronib basseinist välja    Joosep: Tere hommikust. Oli alles uni. Palju kell on?    Eduard: Kell on juba 12 läbi, ma püüdsin sind äratada, aga sa magasid nagu nott..    Joosep: Jaah, ma ei mõelnud ka, et mul kõrvad vee all, et ei kuule, muidugi, muidugi..Oh on alles ilm..    Eduard: Miks sa siis basseini põhjas ei olnud enam?    Joosep: Hommikul hakkas päike silma paistma ja kuidagi imelik oli  nägu vastu basseinipõhja lamada, nagu laip oleks, heh.    Eduard: Meil siin Mart arvaski, et sa surnud oled..    Joosep: Hahaa, ei tea miks?    Mart: Noo, nägu vees, ei liigutanud, ei hinganud..    Joosep: Hingamine on nõrkadele.. Ma sain ühe India vanamehe käest mingid tabletid, et võtad hommikul sisse ja terve päev ei pea hingama. Tegelikult hingama peab, aga läbi naha.    Mart: Vees?    Joosep: No vees on ka hapnikku, aga mul lihtsalt tuli siuke  tahtmine, et väike vesine uinak..    Eduard: Vesivoodis, hahhaaa..    Joosep: Just, päris hea, mul neid tablette veel, pärast võime kõik proovida..    Eduard: Jaa, võiks küll..    Joosep: Aga enne toome pitsat..    Eduard: Ei!    Joosep: Tahad midagi ise teha?    Eduard: Seda ka mitte, ma sain ühe Hiina vanamehe käest ühed tabletid, et hommikul võtad ja terve päev ei pea sööma..    Mart: Issand jumal..